**ÎN ATENȚIA PĂRINȚILOR**

**INFORMAȚII PRIVIND ÎNSCRIEREA COPIILOR**

**ÎN ÎNVĂȚĂMÂNTUL ANTEPREȘCOLAR**

**PRIMA ETAPĂ DE ÎNSCRIERE**

**Colectare cereri de înscriere: 27-31 mai 2024**

- 03-05 iunie 2024 (procesare cereri Faza I – prima opțiune)

- 6 – 10 iunie 2024 (procesare cereri Faza a II-a – a doua opțiune)

- 11 – 12 iunie 2024 (procesare cereri Faza a IIIa – a treia opțiune)

**Afișarea rezultatului și a numărului de locuri libere rămase după prima etapă de înscrieri: 14 iunie 2024, ora 14.00**

**A DOUA ETAPĂ DE ÎNSCRIERE** (pe locuri rămase libere – dacă este cazul): **17 iunie – 5 iulie 2024**

**ETAPA DE AJUSTĂRI** (pe locuri rămase libere – dacă este cazul): **19 – 29 august 2024**

**DOSARUL DE ÎNSCRIERE** va cuprinde următoarele documente:

* Cerere tip (emisă de unitatea noastră în ziua înscrierii);
* Copie de pe certificatul de naștere al copilului;
* Copie de pe actele de identitate ale părinților/ reprezentantului legal;
* Adeverință de angajat pentru fiecare dintre părinți/reprezentantul legal sau adeverință privind perioada concediului de creștere și îngrijire copil, pentru tipul de program prelungit, respectiv pentru înscrierea în învățământul antepreșcolar;
* Sentințe/ Hotărâri judecătorești care fac dovada modului în care se exercită autoritatea părintească și la care dintre părinți a fost stabilită locuința minorului (dacă este cazul)
* Declarație olografă (scrisă de mână și semnată) de către celălalt părinte (în cazul divorțului/ necăsătoriei) prin care își exprimă acordul cu privire la înscrierea copilului în această grădiniță;
* Alte documente doveditoare care fac obiectul criteriilor generale de înscriere și care sunt analizate în timpul procesului de înscriere.

*\* Cei care au viză de flotant, aceasta trebuie să fie înregistrată cu minimum 6 luni înainte de înscrierea copilului în grădiniță sau să fie însoțită de acte de proprietate care dovedesc domiciliul respectiv.*

La dosarul de înscriere se adaugă, la începutul anului școlar, următoarele documente:

* adeverință de la medicul de familie în care se menționează că respectivul copil este sănătos clinic; adeverința este necesară în prima zi de prezentare a copilului în unitatea de învățământ;
* avizul epidemiologic/dovada de vaccinare, întocmit(ă) conform prevederilor elaborate de Ministerul Sănătății, cu privire la intrarea copilului în colectivitate, eliberat(ă) de medicul de familie al copilului cu maximum 5 zile înainte de a începe frecventarea unității.

**DOSARELE SE VOR DEPUNE LA SEDIUL UNITĂȚII DE ÎNVĂȚĂMÂNT**

**PROGRAM DE PRIMIRE A DOSARELOR:**

**27 MAI – 31 MAI 2024**

**INTERVAL ORAR: 09:00 – 12:00 / 14:00 – 17:00**

**CRITERII GENERALE DE DEPARTAJARE:**

a) copilul are vârsta de 2 ani împliniți până la sfârșitul anului calendaristic în curs;

b) domiciliul copilului/locul de muncă al unuia dintre părinți/al reprezentantului legal este situat în apropierea unității de învățământ unde părintele/reprezentantul legal depune cererea de înscriere;

c) ambii părinți ai copilului/părintele unic/reprezentantul legal ai/al copilului lucrează/părintele prezintă adeverința de reîntoarcere la serviciu, în momentul validăarii cererii/în termen de 30 de zile de la începutul anului școlar sau părintele copilului nu beneficiază de îndemnizație pentru creșterea și îngrijirea copilului; situațiile în care părintele/reprezentantul legal face dovada existenței unei activități de tip PFA/S.R.L se asimilează cu cea a părinților/reprezentanților legali care lucrează;

d) cel puțin unul dintre părinți/reprezentantul legal al copilului urmează o formă de învățământ la zi;

e) existența unui document care dovedește că beneficiază de tutelă sau de o măsură de protecție specială stabilită în condițiile Legii nr. 272/2004 privind protecția și promovarea drepturilor copilului, republicată, cu modificările și completările ulterioare;

f) existența unui document care dovedește că este în grija unui singur părinte (familie monoparentală)/existența unui document care dovedește că părintele/reprezentantul legal al copilului are 3 sau mai mulți copii (familie numeroasă);

g) cel puțin unul dintre părinti/părintele unic/reprezentantul legal al copilului se încadrează în una dintre situațiile:

(i) pensionat în conformitate cu prevederile legale;

(ii) cu certificat de handicap;

(iii) șomer în căutarea unui loc de muncă, cu documente doveditoare de la Agenția pentru Ocuparea Forței de Muncă;

h) părintele/reprezentantul legal al copilului are un alt copil minor aflat în întreținere (până la nivelul clasei a IV-a a învățământului primar) și/sau un alt copil înmatriculat în unitatea de învățământ respectivă, în anul scolar pentru care se face înscrierea.

**Conform Art.11 (6), (7) din METODOLOGIA-CADRU DE ÎNSCRIERE A COPIILOR ÎN UNITĂȚI DE ÎNVĂȚĂMÂNT PREUNIVERSITAR CU PERSONALITATE JURIDICĂ CU GRUPE DE NIVEL PREȘCOLAR ȘI/SAU ANTEPREȘCOLAR ȘI ÎN SERVICIILE DE EDUCAȚIE TIMPURIE COMPLEMENTARE**

(6) În cazul în care numărul cererilor de înscriere este mai mare decât numărul de locuri libere, repartizarea copiilor în învățământul antepreșcolar/preșcolar se face în ordinea descrescătoare a numărului de criterii generale de departajare cumulate de către fiecare copil: se repartizează la început copiii care îndeplinesc cele mai multe dintre criteriile menționate și, apoi, în ordine, copiii care îndeplinesc patru, trei dintre criterii, două sau doar unul dintre criteriile menționate anterior.

(7) În caz de egalitate pe ultimele locuri, pentru copiii care îndeplinesc același număr de criterii generale de departajare, se va lua în considerare ordinea criteriilor menționate.

**Art. 55 Prezentarea de înscrisuri neconforme cu realitatea la înscrierea copiilor antepreșcolari și preșcolari, în unitățile de învățământ atrage pierderea locului obținut.**

Constituirea formațiunilor de copii în grupele mici din grădiniță se realizează după finalizarea procesului de înscriere în educația timpurie prin distribuția aleatorie a antepreșcolarilor/preșcolarilor în grădiniță, prin tragere la sorți, conform ordinului 3945/2024.

**VĂ MULȚUMIM!**